CELEX: 62016TB0863
Language: ro
Date: 2017-05-29 00:00:00
Title: Cauza T-863/16: Ordonanța Tribunalului din 29 mai 2017 – Le Pen/Parlamentul („Acțiune în anulare — Norme privind cheltuielile și indemnizațiile deputaților în Parlamentul European — Indemnizație pentru asistență parlamentară — Recuperarea sumelor plătite în mod nejustificat — Inadmisibilitate vădită parțială — Nepronunțare asupra fondului parțială”)

14.8.2017   
            
            
               RO
            
            
               Jurnalul Oficial al Uniunii Europene
            
            
               C 269/23
            
         Ordonanța Tribunalului din 29 mai 2017 – Le Pen/Parlamentul
   (Cauza T-863/16) (1)
   
   ((„Acțiune în anulare - Norme privind cheltuielile și indemnizațiile deputaților în Parlamentul European - Indemnizație pentru asistență parlamentară - Recuperarea sumelor plătite în mod nejustificat - Inadmisibilitate vădită parțială - Nepronunțare asupra fondului parțială”))
   (2017/C 269/34)
   Limba de procedură: franceza
   
      Părțile
   
   
      Reclamantă: Jean-Marie Le Pen (Saint-Cloud, Franța) (reprezentanți: M. Ceccaldi și J.-P. Le Moigne, avocați)
   
      Pârât: Parlamentul European (reprezentanți: S. Seyr și G. Corstens, agenți)
   
      Obiectul
   
   Cerere întemeiată pe articolul 263 TFUE prin care se solicită anularea deciziei Secretarului General al Parlamentului European din 29 ianuarie 2016 privind recuperarea de la reclamant a sumei de 320 026,23 euro plătită în mod nejustificat cu titlu de asistență parlamentară, a notei de debit aferente acesteia din 4 februarie 2016 și a deciziei chestorilor din 4 octombrie 2016 de respingere a reclamației reclamantului împotriva deciziei din 29 ianuarie 2016
   
      Dispozitivul
   
   
               1)
            
            
               Respinge acțiunea ca vădit inadmisibilă în măsura în care se referă la cererea de anulare a deciziei Secretarului General al Parlamentului European din 29 ianuarie 2016 privind recuperarea de la domnul Jean-Marie Le Pen a sumei de 320 026,23 euro plătită în mod nejustificat cu titlu de asistență parlamentară și a notei de debit aferente acesteia din 4 februarie 2016, precum și la cererea de obligare a Parlamentului la plata către reclamant a sumei de 50 000 euro cu titlu de cheltuieli recuperabile.
            
         
               2)
            
            
               Constată că nu mai este necesară pronunțarea asupra acțiunii în măsura în care privește cererea de anulare a deciziei chestorilor din 4 octombrie 2016 prin care s-a respins reclamația formulată de reclamant împotriva deciziei din 29 ianuarie 2016.
            
         
               3)
            
            
               Fiecare parte suportă propriile cheltuieli de judecată.
            
         
      (1)  JO C 38, 6.2.2017.